**CONVENI DE COL·LABORACIÓ ENTRE L’ASSOCIACIÓ CATALANA DE MUNICIPIS I COMARQUES I EL CONSELL COMARCAL DEL GIRONÈS**

1. **Objecte**

L’ACM i el Consell Comarcal del Gironès col·laboraran en l’elaboració i/o licitació de l’Acord marc de subministrament de calderes de biomassa i elements accessoris (exp. 2017.04) i del proper Acord marc de subministrament de plaques fotovoltaiques per l’autoconsum. Igualment, afavoriran la compra d’energia i l’eficiència i estalvi energètic per part dels municipis de la comarca del gironès dins els Acords marc de subministrament energètic i d’estalvi i l’eficiència energètica de l’ACM.

El Consell Comarcal del Gironès es compromet a:

1. Articular-se com a “finestra administrativa” a la comarca del Gironès per donar la informació, fer el seguiment, i ajudar a la tramitació de l’adhesió dels municipis de la comarca als Acords marc objecte d’aquest conveni.
2. Auxiliar en la formalització els contractes derivats dels Acords Marc objecte d’aquest conveni.
3. Identificar o assignar una persona, o persones, com a interlocutor de l’àmbit territorial tant per part del ACM com també pels adjudicataris dels acord marc objecte de conveni, si s’escau.
4. Col·laboració i orientació en els treballs previs, disseny i supervisió dels plecs de prescripcions tècniques de l’Acord marc de l’Acord marc de subministrament de calderes de biomassa i elements accessoris (exp. 2017.04) i del proper Acord marc de subministrament de plaques fotovoltaiques per l’autoconsum.
5. Participació a la mesa de contractació de l’Acord marc de subministrament de calderes de biomassa i elements accessoris (exp. 2017.04) i del proper Acord marc de subministrament de plaques fotovoltaiques per l’autoconsum, en qualitat d’experts en estalvi i eficiència energètica, així com al Comitè d’experts o Ponència tècnica, quan s’escaigui
6. Participació en la Comissió de suport de l’Acord Marc d’acord amb les previsions dels plecs. El CCG haurà de designar un expert segons el que disposa el punt 7 de la part expositiva, així com elaborar tota la informació i documentació necessària per desenvolupar amb el coneixement necessari la Comissió de seguiment prevista. L’assistència a aquesta comissió tindrà una periodicitat mínima d’anual.
7. Col·laboració i suport en l’execució de jornades de l’ACM a la comarca del Gironès vinculades als àmbits energètics, d’eficiència energètica, medi ambiental i polítiques de sostenibilitat.

Com a contraprestació, el consell percebrà de l’ACM una quantitat anual fixa durant la preparació i vigència de l’Acord marc de subministrament de calderes de biomassa i elements accessoris (exp. 2017.04) i del proper Acord marc de subministrament de plaques fotovoltaiques per l’autoconsum per les funcions previstes a les lletres A-G: 10.000,00 € + IVA.

1. **Parts signants**
* Associació Catalana de Municipis i Comarques
* Consell Comarcal del Gironès
1. **Data de signatura**

16/07/2018

1. **Duració**

1 any des de la data de signatura i es podrà prorrogar, per acord exprés d’ambdues parts, per períodes d’un any fins acumular un màxim de tres pròrrogues, mantenint-se en aquest cas vigents les condicions econòmiques descrites en el Pacte Tercer.

S’extingirà pel transcurs del seu termini de vigència, si no se n’acorda la pròrroga, o com a conseqüència de l’extinció de l’Acord marc de l’Acord marc de subministrament de calderes de biomassa i elements accessoris (exp. 2017.04) o del futur Acord marc de subministrament de plaques fotovoltaiques per l’autoconsum, amb destinació a les entitats locals de Catalunya.

1. **Dotació econòmica**

10.000€ + IVA